DIMET วิ่งเกือบ 6% เทคนิคขาขึ้น-รับผลดี UWC ถือหุ้น เป้าถัดไป 11 บ.
DIMET วิ่งเกือบ 6% เทคนิคขาขึ้น-รับผลดี UWC ถือหุ้น บล.คันทรี่กรุ๊ปให้ราคาเป้าถัดไป 11 บ.โดยราคาปิดตลาดรอบเช้าอยู่ที่ 8.95 บาท ปรับตัวขึ้น 0.50 บาท หรือ 5.92% มูลค่าซื้อขาย 69.64 ล้านบาท
27 ต.ค. 2558

ผู้สื่อข่าวรายงานว่า ราคาหุ้นบริษัท ไดเมท (สยาม) จำกัด (มหาชน) หรือ DIMET  ปิดตลาดรอบเช้าอยู่ที่ 8.95 บาท ปรับตัวขึ้น 0.50 บาท หรือ 5.92% มูลค่าซื้อขาย 69.64 ล้านบาท โดยเปิดตลาดที่ 8.65 บาท ระหว่างวันย่อแตะระดับต่ำสุดที่ 8.60 และปรับตัวขึ้นสูงสุดที่ 9.10 บาท
บล.เคทีบี (ประเทศไทย) วิเคราะห์ราคา DIMET ส่งสัญญาณการขึ้นรอบใหม่ หลังจากที่พักตัวมา 2 วันทำการ ประกอบกับ Volume ที่เพิ่มขึ้นอย่างสม่ำเสมอช่วง 5 วันทำการที่ผ่านมา ดังนั้นเชื่อว่า DIMET น่าจะสามารถเข้าเก็งกำไรได้โดยมีส่วนต่างพอสมควรแนะนำ  ซื้อเก็งกำไร แนวรับ    8.20-8.35 บาท แนวต้าน   9.00-9.30 บาท
ด้านบล.คันทรี่ กรุ๊ป ระบุในบทวิเคราะห์DIMET เป็นหุ้นที่แนะนำต่อเนื่องมาจากสัปดาห์ก่อน ด้วยปัจจัยสำคัญที่บริษัทจะได้พันธมิตรอย่าง UWC ที่มีโรงไฟฟ้าในมือจำนวนมาก การที่ UWC เข้ามา tender และถือหุ้น DIMET นั้นคาดการณ์กันได้ไม่ยากว่าจะมีการกระจายโรงไฟฟ้าในมือเข้ามาให้ DIMET ถือลงทุน ซึ่งส่งผลให้รายได้เปลี่ยนไปเป็นก้อนใหญ่เมื่อเทียบกับทุนบริษัทที่ไม่ใหญ่มากจะทำให้ได้มูลค่าหุ้นสูง  นั่นหมายความว่าพื้นฐานของบริษัทเปลี่ยนไป  กราฟเป็นตัวบ่งบอก ในรอบ week ที่ผ่านมาโวลุ่มหนักๆ เข้ามาเหมือนว่าเกมส์หุ้นครั้งใหม่ แนะนำให้เข้าสะสมหรือเก็งกำไรก็สุดแท้แต่ เพราะมองกราฟมีเป้าแถว 11 บาท 